
   	                                                                                                 Αθήνα, 28 Αυγούστου 2018


	





ΠΡΟΣΚΛΗΣΗ





Η Ελληνική Καρδιολογική Εταιρεία, μία από τις μεγαλύτερες επιστημονικές εταιρείες της χώρας, στο πλαίσιο της διαρκούς επιμόρφωσης Ιατρών της Περιφέρειας πραγματοποιεί κάθε χρόνο Περιφερειακά Καρδιολογικά Συνέδρια σε όλη την Ελλάδα. 


Στο διάστημα 31 Αυγούστου-1 Σεπτεμβρίου 2018, η ΕΚΕ διοργανώνει στη Λέσβο το 10ο Περιφερειακό Καρδιολογικό Συνέδριο Βορειοανατολικού Αιγαίου με ένα υψηλού επιπέδου επιστημονικό πρόγραμμα για την επιμόρφωση των Ιατρών που σχετίζονται με την Καρδιαγγειακή Ιατρική. 


Πέραν του επιστημονικού προγράμματος, την Παρασκευή  31 Αυγούστου 2018, (Αίθουσα Επιμελητηρίου Μυτιλήνης, ώρες 16.00-19.00) εκπαιδευτές (Ιατροί και νοσηλευτές) της Ελληνικής Καρδιολογικής Εταιρείας θα πραγματοποιήσουν δωρεάν Σεμινάριο στην Καρδιοπνευμονική Αναζωογόνηση και τη χρήση εξωτερικού απινιδιστή σε πολίτες (θα δοθεί πιστοποιητικό παρακολούθησης). 


Στη συνέχεια Πανεπιστημιακοί Καθηγητές Καρδιολογίας και διακεκριμένοι επιστήμονες θα ενημερώσουν με εύληπτες  και σύντομες ομιλίες για την Πρόληψη και Αντιμετώπιση των Καρδιαγγειακών Παθήσεων  (Αίθουσα Επιμελητηρίου Μυτιλήνης, ώρες 19.00-20.30) 


Θα αποτελέσει ιδιαίτερη χαρά για εμάς το εκπαιδευτικό, διοικητικό προσωπικό αλλά ιδιαίτερα οι φοιτητές να συμμετάσχουν στο ιδιαίτερα σημαντικό σεμινάριο Καρδιοπνευμονικής Αναζωογόνησης και να παρακολουθήσουν τις ενδιαφέρουσες ομιλίες. 








Με εκτίμηση, 





Κων/νος Π. Τσιούφης 

Αν. Καθηγητής Καρδιολογίας ΕΚΠΑ 


Πρόεδρος ΕΚΕ











